AlexejDobrolubov/national_council_slovak_2010 huggingface dataset:
15. schôdza NR SR - 1.deň - B. popoludní
Dátum: 2024-06-11
Poslanec: Mego, Jaroslav (SMER - SD)
Druh vystúpenia: Vystúpenie v rozprave

199. Ďakujem pekne za slovo. Vážený pán predsedajúci, predkladám spoločnú správu výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Dohodou o leteckej doprave medzi Európskou úniou a jej členskými štátmi na jednej strane a Katarským štátom na strane druhej, tlač 290a. Predseda Národnej rady Slovenskej republiky rozhodnutím č. 356 z 27. mája 2024 pridelil návrh na prerokovanie ústavnoprávnemu výboru a výboru pre hospodárske záležitosti. Za gestorský výbor určil Výbor Národnej rady Slovenskej republiky pre hospodárske záležitosti. Ústavnoprávny výbor o návrhu rokoval 6. júna 2024 a prijal uznesenie č. 93. Výbor pre hospodárske záležitosti o návrhu rokoval 10. júna 2024 a prijal uznesenie č. 63. Obidva výbory odporučili Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou o leteckej doprave medzi Európskou úniou a jej členskými štátmi na jednej strane a Katarským štátom na strane druhej a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou o leteckej doprave medzi Európskou úniou a jej členskými štátmi na jednej strane a Katarským štátom na strane druhej a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov vrátane návrhu uznesenia Národnej rady Slovenskej republiky bola schválená uznesením gestorského výboru č. 82 z 11. júna 2024. Týmto uznesením ma výbor zároveň poveril, aby som informoval o výsledku rokovania výborov, odôvodnil návrh a stanovisko gestorského výboru, uvedenie spoločnej správy a predniesol návrh uznesenia Národnej rady Slovenskej republiky. Pán predsedajúci, otvorte, prosím, rozpravu.
15. schôdza NR SR - 1.deň - B. popoludní
Dátum: 2024-06-11
Poslanec: Mego, Jaroslav (SMER - SD)
Druh vystúpenia: Vystúpenie v rozprave

195. Vážený pán predsedajúci, predkladám spoločnú správu výboru Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Dohodou o spoločnom leteckom priestore medzi Európskou úniou a jej členskými štátmi na jednej strane a Ukrajinou na strane druhej, tlač 289a. Predseda Národnej rady Slovenskej republiky rozhodnutím č. 355 z 27. mája 2024 pridelil návrh na prerokovanie ústavnoprávnemu výboru a výboru pre hospodárske záležitosti. Za gestorský výbor určil výbor pre hospodárske záležitosti. Ústavnoprávny výbor v návrhu, o návrhu rokoval 6. júna 2024 a prijal uznesenie č. 92. Výbor pre hospodárske záležitosti o návrhu rokoval 10. júna 2024 a prijal uznesenie č. 64. Obidva výbory odporučili Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou o spoločnom leteckom priestore medzi Európskou úniou a jej členskými štátmi na jednej strane a Ukrajinou na strane druhej a rozhodnúť, že ide, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou o spoločnom leteckom priestore medzi Európskou úniou a jej členskými štátmi na jednej strane a Ukrajinou na strane druhej a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov vrátane návrhu uznesenia Národnej rady Slovenskej republiky bola schválená uznesením gestorského výboru č. 83 z 11. júna 2024. Týmto uznesením ma výbor zároveň poveril, aby som informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rady Slovenskej republiky. Pán predsedajúci, otvorte, prosím, rozpravu.
15. schôdza NR SR - 1.deň - B. popoludní
Dátum: 2024-06-11
Poslanec: Mego, Jaroslav (SMER - SD)
Druh vystúpenia: Vystúpenie v rozprave

191. Ďakujem pekne za slovo. Vážené panie poslankyne, vážení páni poslanci, vážený pán predsedajúci, predkladám spoločnú správu výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Komplexnou dohodou o leteckej doprave medzi členskými štátmi Zduženia národov Juhovýchodnej Ázie a Európskou úniou a jej členskými štátmi, tlač 288a. Predseda Národnej rady Slovenskej republiky rozhodnutím č. 354 z 27. mája 2024 pridelil návrh na prerokovanie ústavnoprávnemu výboru a výboru pre hospodárske záležitosti. Za gestorský výbor určil výbor pre hospodárske záležitosti. Ústavnoprávny výbor o návrhu rokoval 6. júna 2024 a prijal uznesenie č. 91. Výbor pre hospodárske záležitosti o návrhu rokoval 10. júna 2024 a prijal uznesenie č. 65. Obidva výbory odporučili Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Komplexnou dohodou o leteckej doprave medzi členskými štátmi Združenia národov Juhovýchodnej Ázie a Európskou úniou a jej členskými štátmi rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Komplexnou dohodou o leteckej doprave medzi členskými štátmi Združenia národov Juhovýchodnej Ázie a Európskou úniou a jej členskými štátmi a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov vrátane návrhu uznesenia Národnej rady Slovenskej republiky bola schválená uznesením gestorského výboru č. 84 z 11. júna 2024. Týmto uznesením ma výbor zároveň poveril, aby som informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rady Slovenskej republiky. Pán predsedajúci, otvorte, prosím, rozpravu.
12. schôdza NR SR - 15.deň - B. popoludní
Dátum: 2024-05-14
Poslanec: Mego, Jaroslav (SMER - SD)
Druh vystúpenia: Vystúpenie s faktickou poznámkou

145. Veľmi pekne ďakujem, ja chcem znova, pán minister, poďakovať aj za poľnohospodárov, pretože naozaj s tým máme skúsenosti, keď poľnohospodári chceli vyčistiť. Pán poslanec, tie problémy naozaj mali a jednoducho ak ich chceli prekonať, tak radšej to vzdali a túto, túto pôdu nečistili. Ak je to 80 cm, je to správne rozhodnutie, pretože tie náletové dreviny, hlavne rakyta, oni rastú veľmi rýchlo, ak sa neodstránia, postupom času spadnú a spadnú tam, kde je priestor, čiže na lúku a na ornú pôdu. A čistiť lúky a ornú pôdu po jednom strome, to je neefektívne, a taktiež majú veľký problém s týmito výmerami, ktoré podľa vlastníckych listov majú nejakú výmeru, ale podľa satelitných snímkov majú úplne inú a potom majú veľký problém s dotáciami. Takže, pán minister, za mňa ďakujem za poľnohospodárov
12. schôdza NR SR - 15.deň - B. popoludní
Dátum: 2024-05-14
Poslanec: Mego, Jaroslav (SMER - SD)
Druh vystúpenia: Vystúpenie s faktickou poznámkou

133. Ďakujem veľmi pekne za slovo. Vážená pani poslankyňa, spomenuli ste, že pán minister škandalózne chce postihovať ľudí, ktorí majú, alebo ktorí sa nestarajú o svoje pozemky. Každý z nás má nejaké práva, ale, samozrejme, máme aj povinnosť. A naozaj sa stáva, že v strede nejakej výmery je nejaká časť pôdy, kde majiteľ sa absolútne nestará, postupne to zarastá a tie susedné parcely neskutočne tým trpia. Takže tento krok od pána ministra ja osobne vítam. Ďalej výrub drevín, bavíme sa o náletových drevinách, ktoré nám vznikli na pasienkoch, na ornej pôde, ktorá sa už nepoužíva ako orná. Vznikli tam v čase, keď poľnohospodárstvo bolo veľmi slabo podporované a teraz sa poľnohospodári nevedia, nevedia zbaviť týchto náletových drevín. Pretože ten okresný úrad, ak sa jedná o extravilán, je tak enormne vyťažený vyčíslením, vypísaním všetkých drevín, zameraním, čo je totálne nereálne. A výmery plôch, či už pasienkov, alebo úrodnej pôdy sa neskutočne zmenšuje, pretože v okolí a po krajoch týchto pasienkov a ornej pôdy tieto náletové dreviny vznikajú a neskutočne sa šíria. Takže podporujem pána ministra a držím mu palce, aby tento zákon dotiahol do výkonu. Ďakujem.
13. schôdza NR SR - 1.deň - B. popoludní
Dátum: 2024-05-09
Poslanec: Mego, Jaroslav (SMER - SD)
Druh vystúpenia: Vystúpenie s faktickou poznámkou

112. Ďakujem pekne za slovo. Pán poslanec, spomenuli ste skupinu babičiek, ktoré čakajú pred zdravotníckym zariadením, aby sa dostali na časenku, a naozaj chodia tam skôr, aby sa aj skôr vybavili. Spomenuli ste aj skupinu pacientov, ktorí si priplatia za časenku, aby nemuseli na tú radu stáť a prídu jednoducho na čas, kedy sú objednaní. Ale zabudli ste ešte na jednu skupinu obyvateľov, a to sú žijúci a pracujúci mimo územia Slovenska, ktorí prídu na Slovensko na dovolenku a prvé, čo spravia, navštívia zdravotné zariadenia, aby si porobili vyšetrenia, či kardio alebo interné, alebo opravia zuby a títo pacienti si slovenské zdravotníctvo nevedia vynachváliť. Je to zaujímavé, že my tu chceme kritizovať pani ministerku, za sedem mesiacov nespravila zázraky a potom príde skupina obyvateľov, ktorí žijú v zahraničí, a zázračne nieže sa vyliečia, ale porobia si všetky vyšetrenia a sú spokojní. A spomínali ste aj, alebo teda viacerí poslanci, že neustále sa vyhovárame. No to nie sú výhovorky na predchádzajúcu vládu, to je jednoducho fakt. Nielen pani ministerka, ale všetci ministri zatiaľ len hasia. Veď ak by za tie uplynulé tri roky nešlo o zdravie a ohrozenie života obyvateľstva, tak by to bola jedna veľká komédia. Ďakujem.
12. schôdza NR SR - 1.deň - B. popoludní
Dátum: 2024-04-16
Poslanec: Mego, Jaroslav (SMER - SD)
Druh vystúpenia: Vystúpenie v rozprave

149. Vážené panie poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa dopĺňa zákon č. 435/2000 Z. z. o námornej plavbe v znení neskorších predpisov, tlač 215. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 7. júna 2024 a v gestorskom výbore do 10. júna 2024. Pán predsedajúci, otvorte, prosím, všeobecnú rozpravu.
12. schôdza NR SR - 1.deň - B. popoludní
Dátum: 2024-04-16
Poslanec: Mego, Jaroslav (SMER - SD)
Druh vystúpenia: Vystúpenie v rozprave

145. Vážený pán predsedajúci, vážené panie poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 143/1998 Z. z. o civilnom letectve, v skratke len letecký zákon, a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 214. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 7. júna 2024 a v gestorskom výbore do 10. júna 2024. Pán predsedajúci, otvorte, prosím, všeobecnú rozpravu.
9. schôdza NR SR - 8.deň - B. popoludní
Dátum: 2024-02-13
Poslanec: Mego, Jaroslav (SMER - SD)
Druh vystúpenia: Vystúpenie s faktickou poznámkou

68. Ja len v krátkosti by som chcel možno upokojiť pána poslanca Hlinu, to, či obec založí nejaký majetok, školu, kaštieľ, dom dôchodcov a podobne, o tom nerozhoduje starosta, toto je v kompetencii obecného alebo mestského zastupiteľstva, čiže o tomto vždy rozhodujú poslanci danej obce alebo mesta a, samozrejme, tí sa zasa musia držať nejakej smernice o nakladaní obecného alebo mestského majetku. Takže len toľko v krátkosti.
35. schôdza NR SR - 13.deň - A. dopoludnia
Dátum: 2025-06-16
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

18. Ďakujem pekne za slovo, pán predsedajúci. Pán minister Susko, návrh zmeny ústavy ste odôvodnili potrebou ochrany hodnôt pred útokom európskych inštitúcií, ochranou národnej identity a ja keď tak na vás pozerám a zmapujem si v hlave posledné dva roky, čo ste vy do Národnej rady priniesli, akú agendu, tak rozmýšľam, či súčasťou našej národnej identity je napríklad ochrana korupčníkov, alebo ochrana kriminálnikov, alebo znižovanie trestov ľuďom blízkym strane SMER. Lebo toto bola vaša agenda celé dva roky, tak ja nerozumiem, čo bude súčasťou našej identity, keď vy ju hájite týmto návrhom zákona. Jedno je isté, zakrývate tu vaše problémy týmto návrhom a odôvodňujete to ešte aj rovnosťou mužov a žien v platobnej otázke. No ja sa pýtam, čo vy ste za posledné dva roky skutočne urobili pre to, aby muži a ženy boli rovnako odmeňovaní. To, že dáte jednu prázdnu vetu do ústavy, ktorou odôvodňujete to, kam idete uniesť túto republiku, nepomôže ani jednému mužovi, ani jednej žene a nepomôže im to ani, keď zrovna to pohlavie budú mať zakotvené v ústave. Čo vy pre tých ľudí robíte skutočne okrem týchto prázdnych rečí, ktoré tu tliachate? Ďakujem.
33. schôdza NR SR - 15.deň - B. popoludní
Dátum: 2025-04-16
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

120. Ďakujem pekne za slovo, pán predsedajúci. Pán kolega Hargaš, presne tak ako si povedal, babráci, a to mňa rozčuľuje na nich tiež, že oni v honbe zato, že tak strašne nenávidia ten občiansky sektor, že oni ho už vidia všade. Včera pán Bartek z Útvaru hodnoty za peniaze, ktorý patrí pod ministerstvo financií, urobil mimovládnu organizáciu. Z dielne pána Kažimíra, toho času obžalovaného guvernéra Národnej banky. Ja neviem, či vy máte, kolegovia, kvóty na tých obžalovaných alebo čo, ale toto je normálne dôkaz toho, že vy ani neviete, o čom tu hlasujete. Neviete, čo tu predkladáme, lebo vy ani si neviete tú mimovládku zadefinovať a už zo štátnych inštitúcií ich robíte. Toto je príklad toho, že len rýchlo zničiť, umlčať, zlikvidovať. A to nie sú konštruktívne zmeny a už vôbec tu nie je žiadna transparentnosť. Sami to dokazujete každým dňom, keď sa prihlásite do rozpravy a niečo poviete.
33. schôdza NR SR - 15.deň - B. popoludní
Dátum: 2025-04-16
Poslanec: Mesterová, Zuzana (PS)
Druh vystúpenia: Vystúpenie v rozprave

76. Ďakujem pekne za slovo, pán predsedajúci. No, ja už neviem, koľko poslancov a poslankýň musí poukázať na to, že aj tento pozmeňujúci návrh, ktorý bol schválený, sa javí ako protiústavný, dokonca si dovolím tvrdiť, že on je protiústavný. A toto plénum Národnej rady, resp. vládna koalícia odvolali pani Kolíkovú a pána Šipoša ako predsedov výborov za to, že údajne porušili rokovacie poriadky výborov a tak. A tento pozmeňujúci návrh predložil predseda ústavnoprávneho výboru. Tak ja sa pýtam, že pokiaľ Ústavný zákon povie, že tento pozmeňujúci návrh je protiústavný, či pán Čellár skončí ako predseda ústavnoprávneho výboru, lebo mi príde absolútne padnuté na hlavu, aby predseda ústavnoprávneho výboru predkladal protiústavné pozmeňujúce návrhy. Tak, pán Čellár, skúste sa zamyslieť nad svojou budúcnosťou! Ďakujem pekne.
33. schôdza NR SR - 15.deň - B. popoludní
Dátum: 2025-04-16
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

58. Ďakujem pekne za slovo, pán predsedajúci. Pán Dostál, vaše konsolidované znenie, keď som ho tak videla, ja si myslím, kolegovia a kolegyne, že my trochu krivdíme pánovi Lučanskému, lebo to už nie je jeho návrh zákona. Tu pán Čellár ho dokonalo nahradil a ja si myslím, že aby bolo zadosťučinené jeho právam duševného vlastníctva, tak on by mal byť uvedený ako navrhovateľ tohto zákona. To je neuveriteľné, že strana HLAS, ktorá išla pomáhať mimovládkam a zachraňovať ich, si nakoniec adoptovala návrh zákona, ktorý ich zlikviduje. Gratulujem, sociálni demokrati! Robili ste, čo ste mohli, dopadlo to ako vždy.
33. schôdza NR SR - 15.deň - B. popoludní
Dátum: 2025-04-16
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

40. Ďakujem pekne za slovo. Ja by som sa vrátila k tej časti, ktorá hovorí o povinnosti v zmysle infozákona, ktorá sa zavádza týmto pozmeňujúcim návrhom. No, touto logikou navrhovateľ by mal potom navrhnúť aj, aby všetky obchodné spoločnosti, ktoré sa zúčastnia verejného obstarávania alebo majú nejakú zmluvu uzatvorenú so štátom, ako napríklad dcéra pána Muňka, by mali rovnako podliehať tejto informačnej povinnosti. Hej, pani, dcéra pána Muňka, resp. jej firma dodala úradu vlády koňak za 6-tisíc eur, mala by rovnako podliehať povinnosti v zmysle infozákona a zverejňovať o tom príslušné informácie. Toľko k absurdnej logike toho, čo tu predkladáte. Ďakujem pekne.
33. schôdza NR SR - 15.deň - A. dopoludnia
Dátum: 2025-04-16
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

37. Ďakujem, pán poslanec Dubovický, za tvoj prejav. Ja si tiež myslím, že by sme mali byť s ľuďmi minimálne solidárni v tom, že tie platy zmrazíme. Minimálne urobíme to, že ich zmrazíme po tom, čo ste na tých ľudí uvalili, táto vládna koalícia. Práve preto sme zvolali okrúhly stôl, aby na tom bola zhoda v takom rozsahu pléna, kde to má šancu aj prejsť, aby ste sa nemohli alibisticky vyhovárať, že vy ste teda nemohli hlasovať za opozičný návrh, lebo je to porušenie koaličnej zmluvy. Mohol to byť návrh, ktorý by ste mohli podporiť, ale veď vy nechcete, však to je zjavné. Pán Mego bol odvážny dnes, povedal, treba zvýšiť platy, nie znižovať. Tak ak si to naozaj myslíte, buďte odvážny, aspoň to tým ľuďom povedzte. Pán Raši nám tu sľuboval, že si tú tému osvojí ako nový predseda Národnej rady a postaví sa jej čelom. Zatiaľ sa jej stavia chrbtom. A toto je vaša vizitka, vládna koalícia, sľubujete, sľubujete, potom, keď niečo nechcete, tak mlčíte. Veď výsledok toho je napríklad pán Gedra, kvôli ktorému ste zmenili zákon o štátnej správe a ktorý zarába takmer 11-tisíc eur mesačne ako štátny úradník, na úkor ľudí v tejto krajine. Toto tu snáď ešte nikdy nebolo. Tak ak to takto má byť, aspoň buďte odvážni a povedzte tým ľuďom, povedzte im, že na nich kašlete, že ich výdavky vás absolútne nezaujímajú, že ste tu preto, aby ste pomohli vlastným ľuďom, a budete to takto robiť ďalej, lebo aj k takej banalite ako zmrazenie platov sa staviate tak alibisticky a tak zbabelo, že radšej mlčíte. Jediný pán Mego odvážne povedal, netreba znižovať platy, treba ich zvyšovať. Tak aspoň buďte hrdinovia! Ďakujem.
33. schôdza NR SR - 14.deň - B. popoludní
Dátum: 2025-04-15
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

249. Ďakujem pekne za slovo, pán predsedajúci. No poďme k tej transparentnosti. Teraz v relácii pán Gedra mi povedal, že vlastne museli podať tento návrh zákona, aby zvýšili transparentnosť, lebo nejak pofidérne miznú milióny v rukách mimovládok. Povedal človek obvinený z toho, že zmizlo 29 mil. zo štátnych prostriedkov, hej. Obvinený, kde pán premiér kričal, že to je falošné obvinenie špeciálnej prokuratúry, ktorú ste stihli zlikvidovať, a potom to isté obvinenie potvrdila Generálna prokuratúra, táto Generálna prokuratúra. Tak nezmizlo obvinenie, možno zmizne generálny prokurátor, vezme rentu a odíde, aby sa to vyriešilo konečne. A vy sa čudujete, že my vám neveríme reči o transparentnosti? Keď tu sedí obžalovaný podpredseda Národnej rady, ktorému ani šesť novelizácií Trestného zákona nepomohlo, stále je obžalovaný, tak tam aká musí byť dôkazná situácia? A vy sa čudujete, že my vám neveríme, že vy chcete zlikvidovať občiansku spoločnosť? Veď v ktorom zdravom demokratickom systéme by vám toto prešlo? Jasné, že ho chcete zlikvidovať, tak už prestaňte.
33. schôdza NR SR - 14.deň - B. popoludní
Dátum: 2025-04-15
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

133. Ďakujem pekne za slovo, pán predsedajúci. No, pán Čellár, všetci vás tu ľutujú, ale ja vás teda vôbec neľutujem. Každý si je strojcom vlastného šťastia a nešťastia, boli ste málo odvážny, aby ste tento zákon potopili, tak ste tu prečítali 20 strán, ktoré nič neriešia, no tak ste prečítali, bože môj. Ale ja keď som vás tu počúvala, čo vy tu všetko od tých mimovládok a občianskych spoločností chcete a tu sedí podpredseda výboru pre nezlučiteľnosť, ktorý čo sa týka vládnej koalície ani neotvára konania, keď politici nepreukážu svoje majetkové pomery, naposledy minister obrany, a voči premiérovi už dvakrát sa stalo, že ani konanie neotvoril výbor, nieže by sme sa vôbec bavili o jeho majetkových pomeroch, ktorý tu 30 rokov žije z verejných zdrojov, tak toto, čo vy robíte, ako vy robíte rozdiely medzi sebou a vašimi ľuďmi a zvyškom Slovenska, to je svinstvo, kolegovia. (Potlesk.)
33. schôdza NR SR - 11.deň - B. popoludní
Dátum: 2025-04-10
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

79. Ďakujem pekne za slovo, pán predsedajúci. Ja by som rovnako ako kolega Hargaš a kolega Dubéci vás chcela vyzvať, kolegovia a kolegyne z vládnej koalície, aby ste to podporili, ja si dokonca dovolím povedať, že aj pán Pellegrini by to podporil, keby mal tú možnosť, a dokonca vám poviem, že aj prečo si to myslím. Ja som si gúglila vaše slogany z kampane a pán Pellegrini sa na jednom bilborde pýtal: „ Chcete, aby politici platili za svoje chyby?“ No a už keď sa to pýta pán prezident, tak ja si myslím, že to je dôležitá vec, že mali by ste sa nad tým zamyslieť, lebo zatiaľ len ľudia platia za vaše chyby a možno by bolo načase aj dať vážnosť slovám pána prezidenta, takže s týmto sloganom, si myslím, že aj pán Pellegrini by tento zákon podporil, a to znamená, že aj vy ho s čistým svedomím môžte podporiť. Ďakujem pekne. (Potlesk.)